Agóidíocht frith-inimirce agus frith-chiníochais in Éirinn

mion|Ireland For All, 18 Feabhra 2023, agóid  frith-chiníochais i mBÁC|220x220px
mion|220x220px|Frith-Éireannachas sa 19ú haois, Puck, 1882Print shows an Irishman confronting Uncle Sam in a boarding house filled with laborers, immigrants from several countries who are attempting to sleep; the "Frenchman, Japanese, Negro, Russian, Italian," and "German" sleep peacefully. The "Irishman" kicks up a row. He has a bottle of rye whiskey at his side. Bricks are on the floor labeled "The Chinese must go," "Recall Lowell," "Agitation", "An Irish Minister to England", and "Irish independence". Uncle Sam and Columbia hold their hands over their ears in reaction to the "Irishman"'s loud tirade. He disturbs a "Chinese" man and an "Englishman," who are in the berths next to him.
Thosaigh agóidí frith-inimirce, frith-theifigh agus frith-chiníochais in Éirinn, ó thuaidh agus ó dheas, sna 2010idí.  Bhí daoine i bhfad amach ar an eite dheis ag feachtastaíocht i gcoinne na hinimirce.
mion|Loscadh bhus - agóid frith-inimirce i mBÁC, Samhain 2023|220x220px

mion|220x220px|Agóid Fórsa, "Ireland For All", Feabhra 2023

 Cúlra 
Tháinig athrú ollmhór ar dhéimeagrafaíocht na tíre sna 2010-2020idí. De réir na hEagraíochta um Chomhar agus Forbairt Eacnamaíochta (OECD) sa bhliain 2023, is thar lear a rugadh 17% de dhaonra Phoblacht na hÉireann. Tháinig 46% díobh isteach 2017-2022 i gcomparáid le 22% ar an mheán ar fud thíortha an OECD.

Léiríonn na huimhreacha gurbh iad ionradh na Rúise ar an Úcráin, deireadh na paindéime Covid agus an ganntanas oibrithe sa Stát ba chúis leis an méadú ar inimirce in 2022. I gceann an mhéid sin, tugadh cead oibre sa Stát do níos mó daoine in 2022/2023 ná aon bhliain eile le deich mbliana. Is san earnáil eolais agus cumarsáide agus san earnáil sláinte agus oibre sóisialta is mó a fostaíodh na daoine a fuair cead oibre.

Sa bhliain 2022, tháinig breis agus 88,000 teifeach go hÉirinn. Tháinig breis agus 74,000 duine isteach de bharr chogadh na hÚcráine. Rinneadh os cionn 13,600 iarratas ar thearmann idirnáisiúntaIs iad na Seoirsiaigh a rinne 20% de na hiarratais agus is daoine ón Ailgéir (13%), ón tSomáil (12%), ón Nigéir (8%), ón tSiombáib (7%) agus ón Afganastáin (6%) a rinne an chuid is mó díobh ina ndiaidh sin. Ina cheann sin, tugann na figiúirí le fios gur ó thíortha a aicmítear mar 'thíortha sábháilte' a tháinig 25% de na hiarratasóirí. (sin méadú 415% ó 2021agus méadú 186% ó 2019). Chuimsigh na hiarratais a rinneadh anseo anuraidh 1.3% den líon iomlán iarratas a rinneadh san Aontas Eorpach ar fad.

In iomlán, tháinig 141,600 duine chun cónaí in Éirinn idir Aibreán 2022 agus Aibreán 2023 (ar méadú 31% é sin ó 2021/2022), agus d'imigh 64,000 duine as an tír i gcaitheamh na bliana céanna, de réir figiúirí ón bPríomh-Oifig Staidrimh.

Ní nach ionadh tá ábhair bhuartha ag daoine faoi bhrú ar sheirbhísí, tithíocht srl. Tagann lucht na heite deise i dtír ar na hábhair bhuartha seo trí eolas bréagach a scaipeadh ar líne.

 Agóidí 
Bhí agóidí ar siúl i gceantair áirithe timpeall na tíre le na 2010idí-2020idí, toisc, go háirithe, gur lonnaíodh ionaid do theifigh iontu.

I mí na Samhna 2019, bhí conspóid sa Phollach tar éis do dhaoine áitiúla tús a chur le hagóid trí mhí 24/7 chun cosc ​​a chur ar dhídeanaithe a bheith san Achill Head Hotel sa sráidbhaile (=> An Pollach).

2023

Bhí an foréigean ag dul i dtreise ag roinnt agóidí frith-inimirce le linn 2023.  Tharla roinnt eachtraí foréigneacha a bhain le agóidí frith-inimirce, lena n-áirítear coirloscadh ]foirgnimh i mBaile Átha Cliath agus ionsaí ar champa a d’úsáid inimircigh i mBaile an Ásaigh. Rinne grúpaí frith-inimirce iarracht cur isteach ar pharáid Lá Fhéile Pádraig i lár chathair Bhaile Átha Cliath. Fuair Comhairleoirí drochíde frith-theifeach, mar shampla caitheadh carraig tríd fhuinneog thig an comhairleora Hugh Lewis.

Tá polasaí frith-inimirce acu a chuireann corraí ar dhaoine.

Thosaigh an chíréib frith-inimirce is mó riamh i mBaile Átha Cliath ar 23 Samhain 2023, inar tharla eachtraí loitiméireachta, loscadh, gadaíochta ó shiopaí, agus ionsaithe ar ghardaí.

I mí na Samhna 2023,  scríobh Comhairle Contae Chiarraí chuig an Roinn Lánpháirtíochta ag iarraidh gan tuilleadh teifeach ná iarrthóirí tearmainn a chur go Ciarraí, ar an gcúis - a deir siad - go bhfuil 10% d'Úcránaigh na tíre go léir i gCiarraí cheana féin agus nach bhfuiltear in acmhainn seirbhísí a chur ar fáil ach do mhéid áirithe daoine..

Ar an 31 Nollaig 2023, tharla dóiteán mór i bhfoirgneamh díomhaoin i mBaile Átha Cliath i gcaitheamh na hoíche (in iartheach ósta, an Shipwright / Sally's Bar, ar Shráid Chláir Fhada sa Rinn).  Léirsigh lucht frith-inimirce taobh amuigh den fhoirgneamh i mí na Nollag i bhfianaise ráflaí go rabhthas le dídeanaithe ón iasacht a lonnú ann. Ach bhí sé beartaithe leas a bhaint as an bhfoirgneamh mar lóistín éigeandála do theaghlaigh.

2025

Chruinnigh thart ar 100 duine taobh amuigh d’Óstán Chuan Charna ar an 25 Márta 2025 nuair a scaipeadh ráfla - nach raibh fíor - go raibh bus ar a bhealach go dtí an ceantar le hiarrthóirí tearmainn a thabhairt ann.

Ar an 21-22 Deireadh Fómhair 2025, ionsaíodh comhaltaí den Gharda Síochána a bhí ar dualgas taobh amuigh d'ionad cóiríochta d'iarrastóirí ar chosaint idirnáisiúnta i dTeach Sagard in iardheisceart Chontae Átha Cliath. Bhailigh thart ar 2,000 duine taobh amuigh den ionad cóiríochta tráthnóna ar an 21ú D.F. tar éis d'fhear teacht os comhair cúirte agus é cúisithe in ionsaí gnéasach a dhéanamh ar chailín.

Ar an 24 Deireadh Fómhair 2025, rinneadh ionsaí ar ionad cóiríochta d'iarrastóirí ar chosaint idirnáisiúnta i mBaile Átha Cliath 8.  Buíon bheag daoine a bhí freagrach as an ionsaí.

Ar an 6 Samhain 2025, tugadh beirt fhear os comhair Chúirt Dúiche Dhroichead Átha agus iad cúisithe in ionad d'iarratasóirí ar thearmann idirnáisiúnta a chur trí thine Oíche Shamhna.  Sin iad Josh Devlin, 24 bliain d'aois, as Dún Eimhire, Baile an Bhiataigh, i gCo na Mí agus Jonathan Judge, 22 bliain, as Sráid na nGael, Baile Átha Fhirdhia, i gCo Lú. Coirloscadh a bhí curtha i leith Josh Devlin agus coirloscadh le rún beatha a chur i mbaol atá curtha i leith Jonathan Judge.

 Tuaisceart Éireann 
Tharla méadú i líon na n-ionsaithe ciníocha ó thuaidh sna 2010idí. Dúirt mar shampla,  Peter Robinson, nach mbeadh muinín aige as Moslamaigh ach chun a chuid siopadóireachta a dhéanamh. Ó 2016 ar aghaidh, chuir an Bhreatimeacht nimh san fheoil.

 2025 
Bhris círéibeacha frith-inimirceach amach ar an mBaile Meánach agus i Latharna (agus i gCarraig Fhearghais i gCo Aontroma agus i dtuaisceart Bhéal Feirste agus bailte nach iad) idir 9-13 Meitheamh 2025.

 Polasaithe 
Tháinig Rialtas an 34ú Dáil le chéile i mí Eanáir 2025.  D'éirigh a pholasaí inimirce níos déine. i gcomparáid leis an 33ú Dáil. Mar shampla, ar an 27 Feabhra 2025, díbríodh grúpa daoine ar chairteitilt chun na Seoirsia.  Bhí an eitilt seo ar an gcéad oibríocht díbeartha ó Éirinn maidir le heitiltí díbeartha. Dúirt an  tAire Dlí agus Cirt, Jim O'Callaghan go raibh na Seoirsigh a díbríodh sa stát go mídhleathach. "Má tá tú ag lorg tearmainn, agus mura bhfuil tú i dteideal tearmann a fháil, níor chóir duit teacht go hÉirinn", a dúirt sé.

 Féach freisin    

 Ailtirí na hAiséirghe
 Gréasán Imirce na hEorpa  agus  Institiúid Taighde Eacnamaíochta agus Sóisialta 
 Ionsaí scine agus círéib i mBÁC, Samhain 2023
 An Pollach, 2019

 Naisc sheachtracha 

 Borders & Lies: Léirithe ag Mind the Gap Films DAC do Virgin Media One, díríonn an clár faisnéise seo ar litearthacht sna meáin agus ar agóidí frith-inimirce in Éirinn agus ar an ról a imríonn na meáin shóisialta, ag baint úsáide as scéalta ón bhfíorshaol agus anailís shaineolach.

 Tagairtí 

Catagóir:Sochaí na hÉireann
Catagóir:Inimirce
Catagóir:Agóidíocht in Éirinn
Catagóir:Géarchéim imirceach na hEorpa
Catagóir:An Eite Fhíordheis in Éirinn
Catagóir:Polaitíocht na heite fhíordheise